# DECIZIA ETAPEI DE ÎNCADRARE

## Nr. xx din xx.xx.2019

Ca urmare a notificării adresate de **FILIP MIHĂITA –** cu domiciliul în județul Suceava, municipiul Suceava, strada George Enescu, nr.16F, bl.16F, ap.40, **privind planul / programul**  "**PLANUL URBANISTIC ZONAL – cu regulament de urbanism aferent pentru construire bloc de locuinte cu regim de inăltime de maxim D + P + 5E cu locuri de parcare la demisol, spații comerciale și de prestări servicii la parter, spații de locuit la etaje, lucrari de drenaj, sistematizare verticală, parcari supraterane, racorduri/ bransamente.”**, în municipiul Suceava, b-dul George Enescu, FN, Județul Suceava, înregistrată la APM Suceava cu nr. 13175/ 12.12.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 08.01.2019 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - cu regulament de urbanism aferent pentru construire bloc de locuinte cu inaltime de maxim D + P + 5E cu locuri de parcare la demisol, spații comerciale și de prestări servicii la parter, spații de locuit la etaje, lucrari de drenaj, sistematizare verticală, parcari supraterane, racorduri/bransamente.”**, în municipiul Suceava, b-dul George Enescu, FN, Județul Suceava**, titular FILIP MIHĂITA –** cu domiciliul în județul Suceava, municipiul Suceava, strada George Enescu, nr.16F, bl.16F, ap.40, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o suprafață totală de 2308 mp , este amplasat în intravilanul municipiului Suceava, b-dul George Enescu, județul Suceava și este propietatea lui Filip Mihăită în baza ECF nr.30477/31.07.2017, conform in CU nr.1478/20.09.2018.

Folosinta actuală a imobilului conform plan de amplasament și delimitare a imobilului: curți construcții și se incadrează în destinația stabilită - construire bloc de locuințe, locuri de parcare, spatii comerciale,sistematizare verticală si împrejmuiri, racorduri/bransamente.

Vecinătăți:

- la Nord, Nord -Vest : - bloc locuinte colective ;

- la Vest : - bloc locuinte colective.;

- la Est, Sud - Est: - DGASPC Suceava ;

- la Sud : - bloc locuinte colective.;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii unui bloc de locuințe cu regim de înălțime D + P + 5E, sistematizare verticală , amenajare parcări, acces auto, spații verzi, racorduri utilități, parcare demisol si supraterană, spatii comerciale si prestări servicii, în municipiul Suceava, b-dul George Enescu, Județul Suceava, fără a aduce prejudicii mediului înconjurător.

**Indici urbanistici :**

**P.O.T. maxim =45% C.U.T. maxim =2,9**

Regim de înălțime, D+P+5E

Suprafața construita, 980 mp

Suprafata carosabila pietonală și parcaje, 600 mp

Suprafata spatii verzi, 728 mp

Se va construi 1 bloc locuinte , cu un numar total de 53 apartamente, 58 locuri de parcare ( 4 locuri in zona de intrare principală in clădire, din care un loc pentru persone cu dizabilități și 54 locuri in parcarea din demisolul clădirii), alei pietonale, loc de joacă pentru copii, spații verzi.

Zona se invecinează cu o zonă de locuinţe cu regim mediu si mare de inăltime.

Constructia propusă se va amplasa pe parcela cadastrală nr. 30477 ( 2308 mp ), respectandu-se:

-pe latura de nord-est o distantă de minim 12,00 m fată de cladirea invecinată (cămin ) si minim 2,00 m fată de limita de proprietate,

- pe latura de nord-vest la minim 25,00 m fată de clădirea invecinată (bloc locuinte) si minim 12.50 m fată de limita de proprietate,

- pe latura de sud-vest la minim 16m fată de blocul de locuinte P+10 si minim 13,90 m fată de limita de proprietate,

- pe latura de sud, sud-est se va amplasată la minim 2,20m fată de constructiile invecinate si minim 2,00 m fată de limita de proprietate.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă** **și canalizare,**

Alimentarea cu apă a ansamblului de locuințe propus se va realiza printr-un branșament la reteaua de alimentare cu apă existentă pe stradă in incinta DGASPC Suceava.

Alimentarea cu apă a clădirii se va realiza prin intermediul unui branșament realizat din teavă de polietilenă de inaltă densitate PE80, De=110 mm din reteaua publică de alimentare cu apă aflată in perimetrul amplasamentului, la cca 5,0m, in incinta DGASPC Suceava.

Apele menajere rezultate de la ansamblul de locuinte, precum si apele pluviale colectate de pe platformele drumului si parcărilor vor fi canalizate spre conducta de canalizare existentă.

Alimentarea retelei de hidranti exteriori se va realiza din caminul de apometru propus.

**Alimentarea cu caldură**

Pentru că s-a propus pentru alimentarea cu energie termică solutia cu centrale termice murale proprii pentru fiecare locuintă in parte, alimentarea cu gaze naturale se va realiza din reteaua existentă, in urma obtinerii avizului DELGAZ GRID si realizarea unui post de reglare masurare (PRM) de joasa presiune si a instalatiilor interioare de utilizare a gazelor naturale.

**Alimentarea cu energie electrică,**

Obiectivele existente in zonă sunt alimentate cu energie electrică din reteaua de joasă tensiune existentă printr-un post de transformare.

Se propune racordarea la reţeaua electrică de 400V/230V - 50Hz existentă in zonă până la blocul de masură si protecție trifazat, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

**Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Amenajările carosabile şi pietonale din incintă vor fi compuse din: alei de incintă, trotuare şi platforme pentru parcare.

Accesul auto si cel pietonal la amplasament se va realiza din Bd. George Enescu.

Parcajele in incintă vor fi dimensionate corespunzator normativelor si regulamentelor in vigoare. Vor fi respectate căile de interventie pentru masinile de pompieri prevăzute de normativ.

Necesarul de parcaje se va dimensiona conform prevederilor Normativului pentru proiectarea parcajelor de autoturisme in localitatile urbane- P132- 1993 si R.G.U (Regulamentul general de urbanism)

Se propune un numar total de 58 locuri de parcare din care 4 locuri de parcare pe platforma exterioara,iar la demisolul constructiilor propuse vor exista un minim de 54 locuri de parcare.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Monitorul de Suceava ", a anunțurilor publice privind prima versiune a proiectului în zilelel de 12.12.2018 și 21.12.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2019, în ziarul ,,Monitorul de Suceava”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Ing.Vasile Oșean**